stanford-oval/wikipedia huggingface dataset:
สโมสรฟุตบอลปทุมธานี ยูไนเต็ด
ประวัติสโมสร > ปทุมธานี เอฟซี

สโมสรก่อตั้งขึ้นในปี พ.ศ. 2553 โดยองค์การบริหารส่วนจังหวัดปทุมธานี ภายใต้ชื่อว่า สโมสรฟุตบอลจังหวัดปทุมธานี หรือ ปทุมธานี เอฟซี มีนาย ชาญ พวงเพ็ชร์ นายกองค์การบริหารส่วนจังหวัดปทุมธานีในขณะนั้นเป็นประธานสโมสรคนแรก และส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรก ในการแข่งขันลีกภูมิภาค ดิวิชัน 2 ฤดูกาล 2553 โดยใช้สนามกีฬาธรรมศาสตร์ รังสิต เป็นสนามเหย้า ก่อนจะจบฤดูกาลแรกด้วยอันดับที่ 10
หลังจบฤดูกาลแรก นายชาญ พวงเพ็ชร์ ได้ลาออกจากตำแหน่งประธานสโมสร ทำให้สโมสรขาดสภาพคล่องทางการเงิน โดยสโมสรได้นายวีระศักดิ์ ฮาดดา นายกองค์การบริหารส่วนตำบลคลองสาม เข้ามาทำหน้าที่ประธานสโมสรคนต่อมา และมีการเจรจากับผู้บริหารของโรงพยาบาลนวนคร เพื่อเข้ามาเป็นผู้สนับสนุนหลักของสโมสร โดยสโมสรได้เตรียมเปลี่ยนชื่อเป็นปทุมธานี-นวนคร เอฟซี ตามผู้สนับสนุนหลักในฤดูกาล 2554
ฤดูกาล 2554 สโมสรใช้ชื่อในการแข่งขันว่า ปทุมธานี-นวนคร เอฟซี และเปลี่ยนมาใช้สนามฟุตบอลหมู่บ้านธนารมย์ เป็นสนามเหย้า แต่ทำการแข่งขันไปได้เพียง 2 เดือน ก็ต้องประสบปัญหาผู้สนับสนุนหลักถอนตัว ทำให้สโมสรต้องเปลี่ยนกลับมาใช้ชื่อว่า ปทุมธานี เอฟซี ตามเดิม  และต้องย้ายสนามเหย้าอีกครั้ง เมื่อสนามฟุตบอลหมู่บ้านธนารมย์ ได้ถูกใช้เป็นสนามฝึกซ้อมของสโมสรฟุตบอลโอสถสภา ทำให้ไม่สามารถใช้งานเป็นสนามเหย้าได้ สโมสรจึงได้เปลี่ยนมาใช้สนามกีฬาเฉลิมพระเกียรติ คลอง 6 อำเภอธัญบุรี เป็นสนามเหย้าแทน และแข่งขันจนจบฤดูกาล โดยสโมสรจบฤดูกาลด้วยอันดับที่ 14 หรืออันดับ 3 จากท้ายตาราง ในโซนกรุงเทพและตะวันออก
แหล่งข้อมูลอื่น

เว็บไซต์สโมสรฟุตบอลจังหวัดปทุมธานี เก็บถาวร 2011-01-19 ที่ เวย์แบ็กแมชชีน
เว็บไซต์สมาคมกีฬาจังหวัดปทุมธานี
สโมสรฟุตบอลปทุมธานี ยูไนเต็ด ที่เฟซบุ๊ก
สโมสรฟุตบอลเรอัลมาดริดในฤดูกาล 2008–09

ฤดูกาล 2010-11 ของ สโมสรฟุตบอลเรอัลมาดริด ซึ่งเป็นฤดูกาลที่ 105 ของสโมสร และเป็นฤดูกาลที่ 78 ของการได้อยู่บนลีกสูงสุด
ผู้เล่น

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
| ด ค กฤดูกาลแข่งขันของสโมสรฟุตบอลเรอัลมาดริด |
| --- | --- |
 1902–03  1903–04  1904–05  1905–06  1906–07  1907–08  1908–09  1909–10  1910–11  1911–12  1912–13  1913–14  1914–15  1915–16  1916–17  1917–18  1918–19  1919–20  1920–21  1921–22  1922–23  1923–24  1924–25  1925–26  1926–27  1927–28  1928–29  1929–30  1930–31  1931–32  1932–33  1933–34  1934–35  1935–36  1936–37  1937–38  1938–39  1939–40  1940–41  1941–42  1942–43  1943–44  1944–45  1945–46  1946–47  1947–48  1948–49  1949–50  1950–51  1951–52  1952–53  1953–54  1954–55  1955–56  1956–57  1957–58  1958–59  1959–60  1960–61  1961–62  1962–63  1963–64  1964–65  1965–66  1966–67  1967–68  1968–69  1969–70  1970–71  1971–72  1972–73  1973–74  1974–75  1975–76  1976–77  1977–78  1978–79  1979–80  1980–81  1981–82  1982–83  1983–84  1984–85  1985–86  1986–87  1987–88  1988–89  1989–90  1990–91  1991–92  1992–93  1993–94  1994–95  1995–96  1996–97  1997–98  1998–99  1999–2000  2000–01  2001–02  2002–03  2003–04  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022–23  2023–24  2024–25
รายชื่อตัวละครในมืออสูรล่าปิศาจ

ดูเพิ่ม: มืออสูรล่าปิศาจ
นี่คือรายชื่อละครในเรื่องมืออสูรล่าปิศาจ
นูเอโนะ เมสุเกะ

นูเอโนะ เมสุเกะ หรือชื่อที่เด็กนักเรียนเรียกว่า "นูเบ" เป็นอาจารย์ประจำชั้น ป.5/3 โรงเรียนประถมโดโมริ อายุ 25 ปี เป็นอาจารย์ที่มีพลังวิญญาณกล้าแข็งมาตั้งแต่ยังเป็นเด็กจึงมักถูกปีศาจรังควานตั้งแต่เด็ก นอกจากปีศาจรังควานแล้ว เพื่อนฝูงก็รังเกียจหาเป็นเป็นลูกของแม่มด ประทับใจในตัวของอาจารย์มินาโกะ ซึ่งเป็นอาจารย์ของตนในสมัยประถมที่คอยปกป้องนูเบมาตลอด จึงมีความคิดที่จะเป็นอาจารย์ที่ดีให้ได้อย่างอาจารย์มินาโกะ
นูเบมีมืออสูรอยู่ที่มือซ้ายของตน มืออสูรนี้มีไว้คอยปกป้องเด็กนักเรียนให้พ้นจากเหล่าปีศาจร้ายที่คอยมาทำร้าย พลังวิญญาณของเขาจะเพิ่มขึ้นอย่างไร้ขีดจำกัดยามที่เขาพยายามที่จะปกป้องเด็กนักเรียนของตนให้ปลอดภัย
ฐานะค่อนข้างยากจน กินแต่บะหมี่กึ่งสำเร็จรูป
คิ้วหนาเป็นเอกลักษณ์
รักเด็กนักเรียนยิ่งกว่าชีวิต คำพูดติดปากคือ "อย่ามาทำร้ายเด็กนักเรียนของชั้นน่ะ !"
อุปกรณ์อื่นๆนอกจากมืออสูรคือ คัมภีร์กวนอิมภูษิตขาว และลูกแก้ว
ลามก
ชอบเรื่องผีและชอบเล่าเรื่องผีให้คนอื่นฟัง
เจ้าหญิงหิมะ ยูกิเมะ

ยูกิเมะเป็นเจ้าหญิงหิมะ เคยได้รับความช่วยเหลือจากนูเบสมัยที่ตัวเองยังเป็นเด็กเนื่องจากถูกนายพรานทำร้าย ทำให้หลงรักนูเบและคิดจะพากลับภูเขาไปอยู่ด้วย เนื่องจากหากเจ้าหญิงหิมะพอใจใครแล้วก็จะมอบจุมพิตให้ชายคนนั้นกลายเป็นน้ำแข็ง และจะนำมาวางนอนไว้ข้างๆตัวเอง เธอจึงคิดจะมาพานูเบไป แต่ด้วยการขัดขวางของพวกฮิโรชิทำให้ยูกิเมะซาบซึ้งและตัดสินใจมาอยู่ในสังคมมนุษย์และหาทางมัดใจนูเบให้ได้ แม้ว่านูเบจะพยายามปฏิเสธเธอก็ตาม เนื่องจากเชื่อว่าคนกับปีศาจจะอยู่ร่วมกันไม่ได้ ซึ่งมีหลายครั้งที่ทั้งคู่ร่วมกันต่อสู้กับปีศาจเพื่อปกป้องเด็กนักเรียนของนูเบ และสุดท้ายนูเบก็ยอมแต่งงานด้วย
พออุณหภูมิในร่างกายสูงขึ้นจะแปลงร่างเป็นตุ๊กตาหิมะเพื่อลดความร้อน
เคยสลายร่างกลายเป็นเกล็ดหิมะไปแล้ว 1 รอบ
ทำงานเป็นพนักงานไอซ์สเก็ต
เด็กนักเรียนในชั้นเรียน > ทาเทโนะ ฮิโรชิ

เด็กนักเรียนเข้าใหม่ในชั้นเรียนของนูเบ มีปัญหาในเรื่องควบคุมอารมณ์ สาเหตุที่แท้จริงมาจากถูกปีศาจสิงอยู่ เมื่อได้รับความช่วยเหลือจากนูเบจึงประทับใจในตัวนูเบเป็นอย่างมาก เป็นเด็กที่มีความกล้าหาญ รักเพื่อน แต่หัวสมองขี้เลื่อย สอบตกเป็นประจำ มีความใฝ่ฝันจะเป็นนักฟุตบอลอาชีพ เป็นแฟนกับเคียวโกะเพื่อนร่วมชั้น (หมายเหตุ : แฟนแบบเด็กประถม)
ทามาโมะต้องการหัวกะโหลกของฮิโรชิอยู่
มีทักษะด้านกีฬาเป็นเลิศ แต่ไม่ฉลาดในด้านการเรียน มักได้ 0 คะแนนเสมอ ( 100 ครั้งเลยนะ )
มีความกล้าหาญ แต่กลัวการเข้าห้องน้ำ
ชื่อของฮิโรชิ นำมาจากตัวละคร ฮิโรชิ ซึ่งเป็นตัวเอกในเรื่องกบเจ้าปัญหา (ど根性ガエル)
เด็กนักเรียนในชั้นเรียน > อินาบะ เคียวโกะ

เด็กนักเรียนในชั้นของนูเบ รู้จักกับนูเบมาก่อน เพราะนูเบเคยช่วยเหลือเคียวโกะไว้ตั้งแต่สมัยยังอยู่อนุบาล นิสัยดูเหมือนจะเรียบร้อยแต่ก็แก่นแก้วเหมือนกัน เป็นคนแรกที่รู้ความลับของนูเบว่ามีพลังวิญญาณ เป็นแฟนกับฮิโรชิ
ไว้ทรงผมคล้ายๆกับ สึคิโนะ อุซางิ ในเรื่องเซเลอร์มูน
มีเทพพิทักษ์ประจำตัวเป็นอดีตนักรบญี่ปุ่นในสมัยโบราณ
ชื่อของเคียวโกะ นำมาจากตัวละคร โยชิซาวะ เคียวโกะ ในเรื่องกบเจ้าปัญหา เช่นเดียวกับฮิโรชิ
เด็กนักเรียนในชั้นเรียน > โฮโซคาว่า มิกิ

เด็กนักเรียนในชั้นของนูเบ เพื่อนซี้ของเคียวโกะ พูดมาก ขี้นินทา ชอบแต่งตัวเซ็กซี่ (แก่แดดด้วย)ชอบเรื่องลึกลับเหนือธรรมชาติ (และชอบพิสูจน์ด้วย) หลายครั้งเพราะเรื่องเหล่านี้ทำให้เกิดเรื่องเดือดร้อนกับตัวเองและผู้อื่นจนโดนนูเบเอ็ดอยู่เสมอ เป็นสาวอึ๋มของห้อง
หน้าอกคัพ D
แอบชอบฮิโรชิอยู่ลึกๆ
เป็นคนที่ปากตรงกับใจคิดอย่างไรก็พูดไปอย่างนั้น
คอของมิกินั้นสามารถยือออกได้ เนื่องจากการใช้วิชาถอดร่างที่ไม่สมบูรณ์
ชื่อของมิกิ นำมาจากตัวละคร มากิมูระ มิกิ ในเรื่อง เดวิลแมน ส่วนนามสกุล โฮโซคาว่า นำมาจากนักแสดงหญิงที่ชื่อ โฮโซคาว่า ฟุมิเอะ
เด็กนักเรียนในชั้นเรียน > คิมูระ คาสึยะ

เด็กนักเรียนในชั้นของนูเบ ในอดีตเป็นเด็กไม่ดี ชอบโดดเรียน สูบบุหรี่ กินเหล้า แต่ด้วยความช่วยเหลือของนูเบและพวกฮิโรชิทำให้คาสึยะกลับตัว มีน้องสาวอยู่หนึ่งคนและรักน้องของตัวเองมาก นอกจากนี้ยังชอบมิกิด้วย
เอกลักษณ์ชอบใส่หมวก
เด็กนักเรียนในชั้นเรียน > คุริตะ มาโคโตะ

เด็กนักเรียนในชั้นของนูเบ ตัวเตี้ย นิสัยเป็นเด็กที่สุดในห้อง ชอบเหล่าขบวนการนักรบหลายสีมาก อ่อนโยนรักสัตว์ เห็นตัวเล็กๆอย่างนี้บางครั้งก็เป็นฮีโร่ของเด็กผู้หญิงคนหนึ่งเหมือนกัน
นิสัยขี้ลืมมาก
กล้าทำในสิ่งที่ถูกต้อง
เด็กนักเรียนในชั้นเรียน > ยามางูจิ อากิระ

เด็กนักเรียนอัจฉริยะอนาคตไกลของนูเบ (ถ้าไม่เพี้ยนไปซะก่อน) เรียนก่อน ชอบการทดลองทางวิทยาศาสตร์ ประดิษฐ์อุปกรณ์ต่างๆมากมาย ซึ่งบางครั้งก็ประดิษฐ์อุปกรณ์ที่เป็นอันตรายโดยรู้เท่าไม่ถึงการณ์ขึ้นมาจนโดนนูเบเอ็ดเข้าเหมือนกัน
มีความทะเยอทะยานในตัวเองจนบางครั้งดูน่ากลัว
เด็กนักเรียนในชั้นเรียน > ชิราโตะ ชูอิจิ

เด็กนักเรียนเศรษฐี ลูกเจ้าของภัตตาคารสุดรวยของนูเบ รวยมาก ชอบอวดของสะสมของตัวเองดูน่าหมั่นไส้ แต่จริงๆก็เป็นเด็กรักสัตว์ ชอบศึกษาเรื่องของ UFO และสัตว์โลกดึกดำบรรพ์
มีความฝันอยากเป็นกุ๊ก
เด็กนักเรียนในชั้นเรียน > นาคาจิมะ โนริโกะ

เด็กนักเรียนเรียบร้อยเหมือนผ้าพับไว้ในชั้นเรียนของนูเบ แต่เวลาโมโหก็น่ากลัวอยู่เหมือนกัน เคยทำหน้าที่เป็นบรรณารักษ์ของโรงเรียนมาแล้ว มีชื่อเล่นว่า โนโรจัง
ปีศาจในเรื่อง > ปีศาจจิ้งจอกทามาโมะ

ปีศาจจิ้งจอกที่อาศัยอยู่ในโลกมนุษย์มากว่า 400 ปี เข้ามาพัวพันกับนูเบเนื่องจากต้องการหัวกะโหลกของฮิโรชิเพื่อนำมาเปลี่ยนกับกะโหลกมนุษย์ที่ตัวเองสวมอยู่ ด้วยการขัดขวางของนูเบ ทำให้ทามาโมะต้องตะลึงกับพลังวิญญาณของนูเบ และต้องการหาที่มาของพลังวิญญาณนั้น ทามาโมะจึงมาอยู่ใกล้ๆนูเบเพื่อศึกษาโดยเป็นหมอในสังกัดของโรงพยาบาลโดโมริ
พลังของทามาโมะมีระดับที่ใกล้เคียงกับนูเบ ช่วงท้ายของเรื่องได้รับหางของปีศาจจิ้งจอกเก้าหาง ทำให้พลังเพิ่มขึ้นอีกหลายเท่าตัว แม้ว่าจะดูเหมือนกับเป็นศัตรูของนูเบ แต่ทั้งคู่ก็ร่วมต่อสู้กันมาหลายครั้ง
ทามาโมะพยายามค้นหาสิ่งที่เรียกว่า "รัก"
หน้าตาหล่อเหลา
ภายหลังมาเป็นอาจารย์ที่โรงเรียนประถมโดโมริ
ปีศาจในเรื่อง > บากิ

ปีศาจที่แข็งแกร่งที่สุดมาจากเขตนรกโลกันต์ แม้ว่าจะมีพลังมาก แต่ด้านความฉลาดอ่อนสุด เป็นปีศาจที่กินวิญญาณของครูมินาโกะเข้าไป แต่ก็ถูกครูมินาโกะสะกดวิญญาณจากด้านใน และก็กลายมาเป็นมืออสูรที่ร้ายกาจของนูเบ ตอนท้ายเรื่องครูมินาโกะไม่สามารถสะกดพลังของบากิได้ บากิจึงคลายผนึกออกมาจากมือของนูเบและคิดจะทำลายโลกมนุษย์ทิ้ง แต่ด้วยความช่วยเหลือของมิงคิทำให้บากิเข้าใจเรื่องความ"รัก"ของมนุษย์ และลงเอยด้วยการยอมมาเป็นมืออสูรให้นุเอโนะ เมสุเกะ ดังเดิม
ปีศาจในเรื่อง > เซ็กคิ

พี่ชายคนรอง เคยปีนขึ้นมาจากขุมนรกเพื่อล้างแค้นให้พี่ชายที่ถูกสะกดไว้ในมืออสูร โดยสุดท้ายต้องพ่ายแพ้ให้กับนูเบและถูกส่งกลับนรกไปในสภาพไม่มีชิ้นดี
ปีศาจในเรื่อง > มิงคิ

น้องสาวของบากิ มายังโลกมนุษย์เพื่อตามหาบากิและต้องการทำให้นูเบกลายเป็นกางเกงใน เป็นปีศาจหัวอ่อน ภายหลังกลายเป็นเพื่อนของฮิโรชิและเป็นน้องสาวของนูเบ ตอนบากิอาละวาด มิงคิก็ช่วยพวกนูเบสู้กับบากิด้วย
หม้อน้ำลายวิจิตร

ตราประจำจังหวัดนนทบุรี แสดงภาพหม้อน้ำลายวิจิตร
หม้อน้ำลายวิจิตร เป็นหม้อน้ำที่มีชื่อเสียงของจังหวัดนนทบุรี นิยมทำกันที่เกาะเกร็ด อ.ปากเกร็ด โดยมีพิพิธภัณฑ์อยู่ที่หอไทยนิทัศน์ ในวัดปรมัยยิกาวาส และบ้านย่าปรุง บนเกาะเกร็ด อำเภอปากเกร็ด จังหวัดนนทบุรี
ส่วนประกอบ

หม้อน้ำลายวิจิตรของจังหวัดนนทบุรีจะแตกต่างไปจากเครื่องปั้นดินเผาของที่อื่นๆ โดยมีส่วนประกอบดังนี้
ส่วนฝาปิด เป็นดินเผาแกะสลักอย่างสวยงาม เป็นเหมือนทรงกรวยครอบปากหม้อ
ส่วนตัวหม้อ เป็นหม้อดินเผาที่ผ่านการแกะสลักอย่างปราณีต
ส่วนฐาน เป็นส่วนที่แตกต่างจากเครื่องปั้นดินเผาของที่อื่น คือจะมีฐานของหม้อตั้งไว้กับพื้นอีกทีหนึ่ง
สโมสรฟุตบอลเรอัลมาดริดกัสติยา

สโมสรฟุตบอลเรอัลมาดริดกัสตียา เป็นทีมจากประเทศสเปน เล่นในลีกเซกุนดาดิบิซิออน เป็นทีมสำรองของเรอัลมาดริด สนามเหย้าคืออัลเฟรโด ดี สเตฟาโน สเตเดียม และไม่สามารถเล่นโกปา เดล เรย์ได้ เนื่องจากมีทีมชุดใหญ่อยู่แล้ว รวมทั้งไม่สามารถเล่นลีกเดียวกับทีมชุดใหญ่ได้ด้วย
ผู้เล่น > ผู้เล่นชุดปัจจุบัน

As of 5 January 2014  


หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
| ด ค กสโมสรฟุตบอลเรอัลมาดริด |
| --- | --- |
 เกียรติประวัติ  ผู้เล่น  ผู้จัดการทีม  ประธาน  ฤดูกาล  ยุโรป  บันทึกและสถิติ  ฤดูกาลปัจจุบัน 
ประวัติศาสตร์:  ประวัติศาสตร์ของสโมสรฟุตบอลเรอัลมาดริด 
วัฒนธรรมและตำนาน:  Quinta del Buitre  Yé-yé  Galácticos  Goal II: Living the Dream  Real, The Movie 
สนามเหย้า:  Tiro del Pichón  Campo de Jorge Juan  Campo de O'Donnell  Campo de Ciudad Lineal  Estadio Chamartín  เอสตาดีโอซานเตียโก เบร์นาเบว  Alfredo di Stéfano Stadium 
สนามฝึกซ้อม:  Ciudad Deportiva  Ciudad Real Madrid  La Fábrica 
ทีมอื่น ๆ:  เรอัลมาดริดกัสติยา  Real Madrid C (defunct)  RM Juvenil 
บาสเก็ตบอล:  Real Madrid Baloncesto (current season)  Real Madrid Baloncesto B 
สื่อ:  Real Madrid TV  Hala Madrid 
ทีมคู่แข่ง:  เอลกลาซิโก  เดร์บิมาดริเลญโญ  El Clásico (basketball) 
Related articles:  Real Madrid Resort Island  Santiago Bernabéu Trophy
หิมพานต์

หิมพานต์ อาจหมายถึง
กัณฑ์หิมพานต์ เป็นกัณฑ์ หรือตอนหนึ่ง จากเทศน์มหาชาติ
ป่าหิมพานต์ ป่าในตำนานของฮินดู ระบุว่าอยู่บนเทือกเขาหิมาลัย
มะม่วงหิมพานต์ เมล็ดใช้รับประทานเป็นอาหารว่าง ปลูกมากทางภาคใต้ของไทย
ทศพล หิมพานต์ นักร้องลูกทุ่งไทย เด่นในด้านเพลงแหล่
หิมพานต์ แบบอักษร
สโมสรฟุตบอลปราจีนบุรี ยูไนเต็ด

| --- | --- |
ชื่อเต็ม: สโมสรฟุตบอลปราจีนบุรี ยูไนเต็ด
ฉายา: นกเงือกพิฆาต
ก่อตั้ง: พ.ศ. 2553
สนาม: สนามกีฬากลางจังหวัดปราจีนบุรี
ความจุ: 3,000
ลีก: ไทยแลนด์ อเมเจอร์ลีก
2565: อันดับ 2 มินิลีก กลุ่มบี (โซนภาคตะวันออก)
สโมสรฟุตบอลปราจีนบุรี ยูไนเต็ด เป็นสโมสรฟุตบอลอาชีพในประเทศไทยโดยเป็นทีมจากจังหวัดปราจีนบุรี ปัจจุบันลงแข่งขันในระดับไทยแลนด์ อเมเจอร์ลีก
ประวัติสโมสร

สโมสรฟุตบอลปราจีนบุรี ยูไนเต็ด ส่งทีมเข้าร่วมการแข่งขันลีกภูมิภาคในปี พ.ศ. 2553 เป็นปีแรก โดยเข้าร่วมในการแข่งขันลีกภูมิภาคดิวิชั่น 2 ภาคกลางและตะวันออก โดยงบประมาณในการทำทีมมี 2 ล้านบาท โดยได้รับการสนับสนุนจากสมาคมกีฬาจังหวัดปราจีนบุรี อบจ.ปราจีนบุรี และได้รับการสนับสนุนชุดแข่งขันและชุดฝึกซ้อม จากบ.ตาบูโด้ เป็นเงินประมาณ 5 แสนบาท โดยจุดประสงค์ในการก่อตั้งสโมสรนั้น เพื่อให้เด็กเยาวชนในจังหวัดปราจีนบุรัได้มีเวทีทดสอบฝีเท้า เพื่อหาประสบการณ์ในการเล่นฟุตบอล และพัฒนาไปสู่การเล่นฟุตบอลระดับอาชีพในอนาคต และเป็นการส่งเสริมให้เยาวชนในจังหวัดได้หันมาเล่นกีฬาฟุตบอล และใช้เวลาว่างให้เกิดประโยชน์
สนามแข่งขัน

สนามกีฬากลางจังหวัดปราจีนบุรี มีการปรับปรุงพื้นสนามและติดแอร์ห้องพักนักเตะและนักกีฬา รวมทั้งห้องพักผู้ตัดสิน ถือว่าเป็นสนามแข่งในแถบภาคกลางที่ได้มาตรฐานและพร้อมที่จะรองรับการแข่งขันฟุตบอลในระดับอาชีพ
ผลงานแบ่งตามฤดูกาล

| ฤดูกาล/พ> ศ. | การแข่งขัน | ผลงาน |
| --- | --- | --- |
| 2560 | ไทยลีก 4 ฤดูกาล 2560 โซนภาคตะวันออก | อันดับ 10 |
| 2565 | ไทยแลนด์ อเมเจอร์ลีก โซนภาคตะวันออก | อันดับ 2 มินิลีก กลุ่มบี |
สวนสาธารณะหนองกระทิง

สวนสาธารณะหนองกระทิง เป็นสถานที่ท่องเที่ยวของจังหวัดลำปางแห่งหนึ่ง ตั้งอยู่ ที่หมู่บ้านน้ำโท้ง อำเภอเมือง จังหวัดลำปาง ติดกับสนามกีฬากลางจังหวัดลำปาง และสำนักงานป้องกันและบรรเทาสาธารณภัยเขต 10 ลำปาง และเป็นสวนสาธารณะที่ใหญ่ที่สุดในจังหวัดลำปาง มีอนุสาวรีย์กระทิงตั้งตระหง่านภายในใจกลางของสวนสาธารณะ อยู่ในความดูแลของของ องค์การบริหารส่วนจังหวัดลำปางและภายในยังมีหนองน้ำที่ใหญ่ มีพันธุ์ปลาหลากหลายชนิด ทั้งยังเป็นสถานที่ออกกำลังกายและเป็นสถานที่แข่งกีฬามินิฮาล์ฟมาราธอนด้วยซึ่งมีประโยชน์และยังมีร้านค้าที่จำหน่ายอาหาร
การเดินทาง

จากตัวเมืองข้ามลำน้ำวังไปตามเส้นทางสายลำปาง - ห้างฉัตร ประมาณ 3 กิโลเมตร เป็นสถานที่พักผ่อนหย่อนใจที่ใกล้ตัวเมือง ชาวลำปางนิยมมาทำกิจกรรมต่างๆ มีสวนหย่อมสำหรับพักผ่อน มีร้านอาหารและเครื่องดื่มบริการหลายแห่ง เปิดบริการทุกวัน ตั้งแต่เวลา 08.00-20.00 น.
แม่แบบ:สวนสาธารณะในจังหวัดลำปาง
หลี่ ปี้

| หลี่ ปี้   李泌 |
| --- | --- |

เกิด: พ.ศ. 1265
ถึงแก่กรรม: 1 เมษายน พ.ศ. 1332
บิดามารดา: หลี่ เฉิงซิ่ว (บิดา)
หลี่ ปี้ หรือ หลี่ มี่ (李泌; 1265 - 12 เมษายน 1332) ชื่อรอง ฉางยฺเหวียน (長源) ขุนนางของจีนในสมัย ราชวงศ์ถัง เป็นที่ปรึกษาผู้ซื่อสัตย์ต่อจักรพรรดิ 3 พระองค์ จักรพรรดิถังซู่จง พระราชโอรสของจักรพรรดิซู่จง จักรพรรดิถังไต้จง และพระราชโอรสของจักรพรรดิไต้จง จักรพรรดิถังเต๋อจง แต่ปฏิเสธที่จะรับราชการในราชสำนักของ จักรพรรดิซู่จง และ จักรพรรดิไต้จง รับราชการเป็นอัครมหาเสนาบดีของ จักรพรรดิเต๋อจง เพียงเท่านั้น เขาเป็นบุคคลที่ถกเถียงกันอย่างมากในข้อคิดเห็นของนักประวัติศาสตร์,ในขณะที่เขาถูกมองโดยนักประวัติศาสตร์บางคนว่าไร้สาระและผิดปกติ,ในขณะที่คนอื่น ๆ ยกย่องเขาในความเป็นอัจฉริยะในเรื่องนโยบายต่างประเทศและเรื่องการทหาร.
ปูมหลัง

หลี่ปี้เกิดในปี พ.ศ. 1265, ระหว่างรัชสมัยของ จักรพรรดิถังเสฺวียนจง. ครอบครัวของเขามาจากเมืองหลวงของราชวงศ์ถัง ฉางอัน, สืบเชื้อสายจากขุนนาง รัฐฉิน หลี่ ตาน (李曇) และบุตรชายของหลี่ ตาน อัครมหาเสนาบดีของ รัฐจ้าว หลี่ ฉี (李齊). บรรพบุรุษของเขารับราชการเป็นขุนนางในหลายราชวงศ์อาทิ ราชวงศ์ฮั่น ราชวงศ์จิ้น Later Yan ราชวงศ์เว่ยเหนือ และ ราชวงศ์โจวเหนือ, บิดาของ หลี่ ปี้ หลี่ เฉิงซิ่ว (李承休) รับราชการเป็นผู้พิพากษามณฑล
สามแยก ทล.4-411

| --- | --- |
ชื่ออักษรไทย: สามแยก ทล.4-411
ที่ตั้ง: อำเภอเมือง จังหวัดกระบี่
ทิศทางการจราจร
↑: ทางหลวงแผ่นดินหมายเลข 4 » ตรัง
↓: ทางหลวงแผ่นดินหมายเลข 411 » กระบี่
←: ทางหลวงแผ่นดินหมายเลข 4 » พังงา
สามแยก ทล.4-411 เป็นสามแยกบริเวณถนนอุตรกิจตัดกับทางหลวงแผ่นดินหมายเลข 4ในเขตอำเภอเมือง จังหวัดกระบี่
อัษฏธาตุ

ศิวลึงค์หล่อจากอัษฏธาตุสำหรับจำหน่าย
อัษฏธาตุ (อักษรโรมัน: Ashtadhatu, แปลว่า เหล็กแปดประการ) เป็นโลหะอัลลอยที่นิยมใช้หล่อเทวรูปโลหะในเทวาลัยของศาสนาฮินดูและไชนะ ของอินเดีย องค์ประกอบของอัษฏธาตุมีระบุไว้ใน ศิลปศาสตร์ ซึ่งเป็นคัมภีร์โบราณที่บรรยายมาตรฐาน หลักการ และข้อกำหนดในการออกแบบงานศิลปะ งานหัตถกรรม และงานออกแบบอื่น อัษฏธาตุถือว่าเป็นสิ่งบริสุทธิ์สูงสุดหรือสัตตวในศาสนาฮินดูที่จะไม่สลายไป
องค์ประกอบโดยธรรมเนียมของอัษฏธาตุประกอบด้วยทองคำ, เงิน, ทองแดง, ตะกั่ว, ซิงก์, ดีบุก, เหล็ก และ ปรอท ในปริมาณเท่ากัน
เทวรูปหลายองค์เชื่อว่าหล่อมาจากอัษฏธาตุ แม้จะไม่ทราบว่าหล่อมาจากอะไร เทวรูปอัษฏธาตุบริสุทธิ์หาได้ยากและหลายครั้งถูกจารกรรมไป
หมาใน
เบ็ตเตล็ต

ชื่อสกุล Cuon มาจากภาษากรีก แปลว่า หมา
alpinus มาจากภาษาละติน แปลว่า ภูเขาอัลไพน์
หมาในกระโดดได้ถึง 2.1 เมตร
หมาในรวมฝูงสามารถล่าสัตว์ที่หนักกว่าตัวมันเองถึงสิบเท่าได้ ไล่ได้แม้กระทั่งเสือโคร่ง
เคยมีการพบฝูงหมาในที่มีมากถึง 40 ตัว
เคยมีการพบหมาในยืนเยี่ยวโดยยืนด้วยขาหน้าสองขาเท่านั้น
ในอินเดียเคยมีรายงานว่าฆ่าลูกช้างต่อหน้าแม่ช้างได้ แต่ก็ต้องแลกกับชีวิตของหมาในในฝูงไปหลายตัว
ดูเพิ่ม

หมาจิ้งจอก
แหล่งข้อมูลอื่น

http://www.cuon.net/dholes เก็บถาวร 2010-02-27 ที่ เวย์แบ็กแมชชีน
ข้อมูลที่เกี่ยวข้องกับ Cuon alpinus ที่วิกิสปีชีส์
วีระชัย ดวงพลา

วีระชัย ดวงพลา หรือ เดอะดวง เกิดวันที่ 2 พฤษภาคม พ.ศ. 2530 เป็นนักวาดการ์ตูนชาวไทย มีผลงานเป็นที่รู้จักอยู่มากมาย โดยเฉพาะเรื่อง "เรื่องมีอยู่ว่า" ที่สร้างชื่อเสียงให้เขา โดยเป็นเรื่องที่ทำให้เขาได้รับรางวัลรองชนะเลิศ (Silver Award) จากเวทีประกวดรางวัลการ์ตูนนานาชาติ ครั้งที่ 4 ที่ประเทศญี่ปุ่น เมื่อปี พ.ศ. 2554
ประวัติ

วีระชัย ดวงพลา เกิดเมื่อวันที่ 2 พฤษภาคม พ.ศ. 2530 ที่กรุงเทพฯ เป็นบุตรชายของ "เรืองศักดิ์ ดวงพลา" นักวาดการ์ตูนเช่นเดียวกัน
วีระชัยหัดวาดรูปตั้งแต่อายุ 3 ขวบ โดยมีคุณพ่อเป็นแรงบันดาลใจคนแรก และจากการ์ตูนญี่ปุ่นที่เขาชื่นชอบ ไม่ว่าจะเป็นดราก้อนบอล หรือวันพีซ ล้วนเป็นแรงบันดาลใจให้เขาหันมาเอาดีด้านวาดการ์ตูน จนอายุ 14 ก็ได้มีการ์ตูนขนาดสั้นเรื่องแรกคือเรื่อง “มันอยู่ในหู” ลงตีพิมพ์ในนิตยสาร C-kids และ งานการ์ตูนเรื่องสั้น ใน นิตยสาร ตลาดตลก เรื่อง "Mr.Joe ผมเป็น Bodyguard " ตีพิมพ์ใน ตลาดตลก ฉบับที่ 453 ปี 2546 และ เรื่องสั้น Wardrobe ตีพิมพ์ใน นิตยสารThai Comics ฉบับที่ 186 ปี 2546 (1/2003) ของส.น.พ.วิบูลย์กิจ ก่อนจะตามมาด้วยซีรี่ย์ Shockolate ในนิตยสาร Fusion ของทาง Cartoon Thai Studio เมื่อปี 2547 จากนั้นก็มีผลงานตามมาอีกมากมายในวงการ
ผลงานที่สร้างชื่อเสียงให้เขามากอีกเรื่องก็คือ "เรื่องมีอยู่ว่า" เป็นเรื่องที่ทำให้เขาได้รับรางวัลรองชนะเลิศ (Silver Award) จากเวทีประกวดรางวัลการ์ตูนนานาชาติ ครั้งที่ 4 (4th International MANGA Award) ที่ประเทศญี่ปุ่นมาครองได้สำเร็จ
การศึกษา

ปริญญาตรี คณะศิลปกรรมศาสตร์ มหาวิทยาลัยราชภัฏสวนสุนันทา สาขาการออกแบบนิเทศศิลป์
ผลงาน

แรกเริ่มเขามีผลงานจบในตอน ซึ่งได้รับการตีพิมพ์ลงในนิตยสารการ์ตูนรายปักษ์เช่น ฟิวชั่น และ ซีเรียล คอมิกส์ เช่น Shockolate และ i-am ตามลำดับ ในภายหลังทางสยามอินเตอร์คอมิคส์ ได้นำผลงานทั้งสองเรื่องของเขาไปจัดทำเป็นฉบับรวมเล่มในนามของ Cartoon Thai Studio
ต่อมาช่วงปี 2550 เขาได้ย้ายไปสังกัดกับทาง Let's Comic และมีเรื่องยาวชุด Innocent ลงตีพิมพ์ในนิตยสาร Let's ช่วงต้นๆ ก่อนจะตามมาด้วยงานชุด เรื่องมีอยู่ว่า กับทาง บรรลือสาน์ ก่อนจะมีงานการ์ตูนจากหลาย ๆ สำนักพิมพ์ หลาย ๆ ค่ายออกมาในวงการเป็นระยะ ๆ
ผลงาน > รายชื่อผลงาน

Clart Room ห้องเล็ก ๆ ของเครื่องเขียน - ISBN 9749435915
เด็กชายตุ๊กตา - ISBN 9789749988152
Shockolate - ISBN 9786110101974
Black and White
Innocent - ISBN 9786169012801
เรื่องมีอยู่ว่า - ISBN 978616713410
i-am - ISBN 9786110101967
Chocolate - ISBN 9786119010307
remember the duang - ISBN 9786167469003
My Inspiration - ISBN 9786169010364
แหล่งข้อมูลอื่น

第四回国際漫画賞2009 ウィーラチャイ作品『The stories start with...』の解説 (ญี่ปุ่น)
第四回国際漫画賞受賞作品の発表(外務省) (ญี่ปุ่น)
เว็บไซต์อย่างเป็นทางการ เก็บถาวร 2011-09-02 ที่ เวย์แบ็กแมชชีน
อัตราส่วนหนี้สินต่อสินทรัพย์

อัตราส่วนหนี้สินต่อสินทรัพย์รวม (Debt to Total Asset Ratio)
อัตราส่วนหนี้สินต่อสินทรัพย์รวม เป็นอัตราส่วนที่แสดงการเปรียบเทียบว่า กิจการมีหนี้สินเป็นกี่เท่าของสินทรัพย์รวม ถ้าอัตราส่วนหนี้สินต่อสินทรัพย์รวมต่ำ แสดงว่ากิจการมีโครงสร้างหนี้รวมเมื่อเทียบกับสินทรัพย์รวมแล้วต่ำ ซึ่งจะเกิดผลดีเนื่องจากทำให้กิจการมีภาระในการชำระคืนหนี้สินน้อยและมีโอกาสกู้ยืมหนี้สินครั้งต่อไปได้มาก ตรงกันข้ามถ้าอัตราส่วนหนี้สินต่อสินทรัพย์รวมสูง แสดงว่ากิจการมีโครงสร้างหนี้สินรวมเมื่อเปรียบเทียบกับสินทรัพย์รวมแล้วสูง จะเกิดผลเสียเนื่องจากทำให้กิจการมีภาระในการชำระคืนหนี้สินมาก และมีโอกาสจะกู้ยืมหนี้สินครั้งต่อไปได้น้อย
สูตรการคำนวณ
อัตราส่วนหนี้สินต่อสินทรัพย์รวม = หนี้สินรวม/สินทรัพย์รวม
หยกเลือดมังกร

| หยกเลือดมังกร |
| --- | --- |

ประเภท: ละครโทรทัศน์
สร้างโดย: พอดีคำ
เขียนโดย: บทประพันธ์ : วาเจณ   บทโทรทัศน์ : แพรพริมา
แสดงนำ: ศรัณย์ ศิริลักษณ์ พีชญา วัฒนามนตรี อัษฎาพร สิริวัฒน์ธนกุล เรืองศักดิ์ ลอยชูศักดิ์ พิชยดนย์ พึ่งพันธ์ ณัฐวัฒน์ เปล่งศิริวัธน์ สุรวุฑ ไหมกัน ดวงดาว จารุจินดา พิมพ์พรรณ ชลายนคุปต์ วินัย ไกรบุตร กัญญารัตน์ พงศ์กัมปนาท สามารถ พยัคฆ์อรุณ อุษณีย์ วัฒฐานะ  ทองขาว ภัทรโชคชัย เขาทราย แกแล็คซี่
ผู้ประพันธ์ดนตรีแก่นเรื่อง: คำมั่นสัญญา - ศรัณย์ ศิริลักษณ์
ภาษาต้นฉบับ:  ภาษาไทย
จำนวนตอน: 22 ตอน
การผลิต
ผู้อำนวยการผลิต: ธงชัย ประสงค์สันติ
สถานที่ถ่ายทำ:  ประเทศไทย
ความยาวตอน: 120 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 14 พฤศจิกายนพ.ศ. 2555 – 24 มกราคม พ.ศ. 2556
หยกเลือดมังกร เป็นละครโทรทัศน์ไทยจากบทประพันธ์ของ วาเจณ ถูกสร้างครั้งแรกเมื่อปี พ.ศ. 2555 เขียนบทโทรทัศน์โดย แพรพริมา ผลิตโดย พอดีคำ กำกับการแสดงโดย ธงชัย ประสงค์สันติ นำแสดงโดยศรัณย์  ศิริลักษณ์, พีชญา วัฒนามนตรี และอัษฎาพร สิริวัฒน์ธนกุล ออกอากาศทางสถานีโทรทัศน์สีกองทัพบกช่อง 7
นักแสดง

| ตัวละคร | นำแสดงโดย |
| --- | --- |
หยก: ศรัณย์ ศิริลักษณ์
กิ่งเหมย: พีชญา วัฒนามนตรี
ดุจแพร: อัษฎาพร สิริวัฒน์ธนกุล
เล้ง: เรืองศักดิ์ ลอยชูศักดิ์
ธงรบ: พิชยดนย์ พึ่งพันธ์
มานพ: ณัฐวัฒน์ เปล่งศิริวัธน์
อู๊ดดี้: กิตตน์ก้อง ขำกฤษ
ตง: สุรวุฑ ไหมกัน
พราวแสง: อุษณีย์ วัฒฐานะ
ส้มเช้ง: กัญญารัตน์ พงศ์กัมปนาท
อาม่า: ดวงดาว จารุจินดา
ดวงแข: พิมพ์พรรณ ชลายนคุปต์
ผู้การสมิง: วินัย ไกรบุตร
คมทวน: สามารถ พยัคฆ์อรุณ
โหงว: ทองขาว ภัทรโชคชัย
มือขวาผู้การสมิง: ณรงค์ เจนครองธรรม
กิจชัย: ชมวิชัย เมฆสุวรรณ
อ่าง: เขาทราย แกแล็คซี่
สลึง: เฉลิมศักดิ์ แย้มขะมัง
นนท์: จิรกิตติ์ สุวรรณภาพ
เก่ง: ณรัฐ พัฒนาพงศ์ชัย
ชาญ: อติรุจ สิงหอำพล
จำปา: ศิรินทร ศรีแก้ว
ป้าจั่น: จรัสมงกุฎ พัฒนพัชร
(รับเชิญ): กิตติพล เกศมณี
เพลงประกอบละคร

เพลง คำมั่นสัญญา ขับร้องโดย ศรัณย์ ศิริลักษณ์
แหล่งข้อมูล

เรื่องย่อ หยกเลือดมังกร
หยกเลือดมังกร ที่สยามโซน
สวนสาธารณะพญาแถน

| สวนสาธารณะพญาแถน |
| --- | --- |
ประเภท: สวนสาธารณะขนาดใหญ่
ที่ตั้ง: ถนนแจ้งสนิท ตำบลในเมือง อำเภอเมืองยโสธร จังหวัดยโสธร 35000
พื้นที่: 18 ไร่ 2 งาน 57 ตารางวา
เปิดตัว: ทุกวันไม่เว้นวันหยุดนักขัตฤกษ์
ผู้ดำเนินการ: เทศบาลเมืองยโสธร
สถานะ: สวนสาธารณะประจำจังหวัด
สวนสาธารณะพญาแถน หรือ สวนพญาแถน เป็นสวนสาธารณะใจกลางเมืองยโสธร ถนนแจ้งสนิท ตำบลในเมือง อำเภอเมืองยโสธร จังหวัดยโสธร ติดกับลำน้ำกว้างมีเนื้อที่ 18 ไร่ 2 งาน 57 ตารางวา
ความสำคัญ

เทศบาลเมืองยโสธรได้มีมติกำหนดให้สวนสาธารณะพญาแถนเป็นสวนสาธารณะประจำเมืองยโสธร เป็นสถานที่พักผ่อนหย่อนใจของชาวเมือง ตลอดจนสถานที่จัดงานบุญบั้งไฟประจำปี (พญาแถนเป็นชื่อของเทพเจ้าแห่งฝนตามความเชื่อของชาวอีสานว่า เมื่อถึงเดือนหกอันเป็นต้นฤดูฝน จะต้องทำบั้งไฟจุดขึ้นไปบนท้องฟ้า เพื่อถวายบูชาพญาแถน และจะทำให้ฝนจะได้ตกต้องตามฤดูกาล) นอกจากนี้ยังใช้เป็นสถานที่จัดงานแข่งเรือสั้นประจำปี และเทศกาลมหาสงกรานต์อีกด้วย
สภาพบริเวณโดยรอบ

สวนสาธารณะพญาแถน จะประกอบด้วยสวนไม้ดอกไม้ประดับ สังคีตศาลา (เวทีการแสดงกลางแจ้ง) สนามเด็กเล่น และสวนสุขภาพ  เมื่อปี พ.ศ. 2525 สวนสาธารณะแห่งนี้ยังได้รับรางวัลสวนสาธารณะดีเด่น ประจำภาค 3 ของสภาสังคมสงเคราะห์แห่งประเทศไทยอีกด้วย